Foto: EPA-EFE/PATRICK SEEGER Gruziya bosh vaziri Mamuka Baxtadze iste’foga chiqdi. U bu haqda o‘zining Facebook sahifasida ma’lum qildi. «Rivojlanishning strategik asosi yaratildi, amalga oshirildi va shu bois men iste’foga chiqishga qaror qildim, chunki bu bosqichdagi vazifamni bajarib bo‘ldim», — deb yozdi Baxtadze. Yangi bosh vazir nomzodi «Gruzinskaya mechta» hukmron partiyasi siyosiy kengashi yig‘ilishidan so‘ng ma’lum qilinadi, dedi parlamentdagi ko‘pchilik yetakchisi Georgiy Volskiy. Avvalroq «InterpressNyus» o‘z manbalariga tayanib Gruziya hukumatini mamlakat IIV rahbari Georgiy Gaxariya boshqarishini ma’lum qilgandi.